ตลาดหุ้นเอเชียปรับตัวขึ้นเช้านี้ ขานรับตลาดหุ้นนิวยอร์กพุ่ง
ตลาดหุ้นเอเชียปรับตัวขึ้นเช้านี้ ขานรับตลาดหุ้นนิวยอร์กพุ่ง
29 มิ.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับแรงหนุนจากตลาดหุ้นนิวยอร์กปิดพุ่งขึ้นเมื่อคืน ขานรับหุ้นกลุ่มการเงินที่ดีดตัวหลังจากผลตอบแทนพันธบัตรสหรัฐปรับตัวสูงขึ้น นอกจากนี้ ตลาดยังได้รับปัจจัยบวกจากแรงซื้อที่ส่งเข้าหนุนหุ้นกลุ่มเทคโนโลยี และหุ้นบริษัทที่เปิดเผยผลประกอบการแข็งแกร่ง
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,260.87 จุด เพิ่มขึ้น 130.46 จุด, ดัชนี SSE Composite ตลาดหุ้นจีนเปิดวันนี้ที่ 3,174.98 จุด เพิ่มขึ้น 1.78 จุด, ดัชนี HSI ตลาดหุ้นฮ่องกงเปิดวันนี้ที่ 25,872.93 จุด เพิ่มขึ้น 189.43 จุด, ดัชนี TAIEX ตลาดหุ้นไต้หวันเปิดวันนี้ที่ 10,442.18 จุด เพิ่มขึ้น 51.63 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,396.81 จุด เพิ่มขึ้น 14.25 จุด
ขณะที่ ดัชนี FTSE STI ตลาดหุ้นสิงคโปร์เปิดวันนี้ที่ 3,234.36 จุด เพิ่มขึ้น 18.66 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,772.18 จุด เพิ่มขึ้น 0.95 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,877.35 จุด เพิ่มขึ้น 20.17 จุด
ทั้งนี้ นักลงทุนจับตาข้อมูลเศรษฐกิจของสหรัฐที่จะมีการเปิดเผยในวันนี้ ซึ่งได้แก่ ผลิตภัณฑ์มวลรวมภายในประเทศ (GDP) ไตรมาส 1 (ประมาณการครั้งสุดท้าย) และจำนวนผู้ขอรับสวัสดิการว่างงานรายสัปดาห์